Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: azt is kizárólag a hitelezési kockázat kezeléséről és tőkekövetelményéről szóló 196/2007. (VII. 30.) Korm. rendeletben (a
Paragraph Index: 477

9. oszlop Ügylet összértéke Az értékpapírügyletek összértéke. 31A, 31B, 31C, 31D1, 31D2, 32A és 32B táblák a mérleg, eredménykimutatás és mérlegen kívüli nyilvántartások adatairól Általánosságban A Felügyeleti jelentésben lévő mérleg, eredménykimutatás és mérlegen kívüli nyilvántartások tartalmának, értékelésének stb. meg kell egyeznie a befektetési vállalkozásokra vonatkozó számviteli kormányrendeletben, illetve a számviteli törvényben előírtakkal, de figyelembe kell venni a jelen „Kitöltési Útmutató”-ban meghatározott felügyeleti elvárásokat is. A mérleg minden sora forint (a), deviza (b) és összesen (c) mezőket tartalmaz. Az egyes sorokon a külföldi pénznemben fennálló (valuta vagy deviza) követelések, illetve kötelezettségek - a mérlegnél előírt árfolyamon - forintra átszámított összegét kell a devizamezőben szerepeltetni. A felügyeleti mérlegben jelentett állományoknak meg kell egyezniük a hó végére lezárt főkönyv állományi adataival. A főkönyv zárásának a hónap utolsó napjára vonatkozó helyesbítés elvégzésével kell megtörténnie. A főkönyv helyesbítése az alábbiakat jelenti: - az állományokból ki kell venni a hónap utolsó napja után esedékes tételeket, és - az állományokba be kell számítani a hó vége utáni ötödik munkanapig ismertté vált, a hónap utolsó napjáig még le nem könyvelt, de a teljesített, tárgyhónapot érintő tételeket. A számviteli és egyéb nyilvántartások részletezésének biztosítania kell, hogy abból a felügyeleti jelentés által igényelt részletező adatok is megállapíthatók legyenek. A havi főkönyv zárásakor a deviza- és valutakészletek, valamint külföldi pénzértékre szóló követelések és kötelezettségek hó végi állományát - év közben is - az adatszolgáltatóra érvényes számviteli előírások szerinti devizaárfolyamon forintra átszámított értéken kell közölni. Az éves jelentésekben a devizában fennálló állományok forintértékét az év végére vonatkozó számviteli szabályok szerinti árfolyamon, átértékelés szerint kell szerepeltetni. A főkönyvi adatokkal nem alátámasztható állományi adatok vonatkozási ideje a hónap utolsó kereskedési napja. 31A FELÜGYELETI MÉRLEG - Eszközök A táblában használt egyes kifejezések „Kereskedési célú”, „kereskedési céllal vásárolt”, „portfóliókezelésbe adott”: az Szmt. 59/A. § (4) bekezdés a) pontjaiba sorolt eszközökre alkalmazott jelzők. „Értékesíthető”: az Szmt. 59/A. § (4) bekezdés b) kategóriába sorolt eszközökre alkalmazott jelző. „Lejáratig tartani szándékozott”: az Szmt. 59/A. § (4) bekezdés c) kategóriába sorolt eszközökre alkalmazott jelző. „Kereskedési célúnak nem minősített”: az Szmt. 59/A. § (4) bekezdés d) kategóriába sorolt eszközökre alkalmazott jelző. A tábla kitöltése A tábla sorai: 31A126 Értékpapírok értékelési különbözete Az értékelési különbözeten feltüntetett pénzügyi eszközök (például: hitelviszonyt megtestesítő értékpapírok, részesedések) értékeléskori valós értéke és törlesztésekkel korrigált bekerülési értéke különbségét kell (kereskedési célú pénzügyi eszközök), illetve lehet (értékesíthető pénzügyi eszközök) kimutatni. 31A131 Tőzsdei ügyletek elszámolásaiból Itt csak saját számlás ügyletekből származó követelések jelenhetnek meg. Azok a befektetési vállalkozások, amelyek a tőzsdén kötött azonnali bizományi ügyleteikből adódóan fennálló, még nem teljesített követeléseiket év közben a számviteli szabályok szerint a főkönyvi - mérleg - számlákon is elszámolták, a hó végi záráskor, a bizományi ügyletek kapcsán tőzsdei ügyletek elszámolásaiból fennálló követeléseiket stornó tételként kötelesek kezelni, és a havi felügyeleti jelentésnek ebbe a sorába azt nem állíthatják be. 31A1321 Elszámolóháztól és elszámolóházi tevékenységet végző szervezettől A Bkr. 4. § (7) bekezdés szerinti követelések 31A1322 Elszámolóházi tevékenységet végző szervezettől A Bkr. 4. § (6) bekezdés szerinti követelések 31A1333 Követelések tőzsdén kívül kötött ügyletek elszámolásaiból Itt csak saját számlás ügyletekből származó követelések jelenhetnek meg. 31A13451 Ügyleti letétek, biztosítékok és árkülönbözetek összege A határidős és opciós ügyletek esetén a fizetett letétek, pénzügyi biztosítékok, árkülönbözetek összege (amíg az ügylet le nem zárul). 31A139 Származékos ügyletek pozitív értékelési különbözete A valós értéken történő értékelésbe bevont, le nem zárt kereskedési- és fedezeti célú származékos ügyletek várható eredménye. 31B FELÜGYELETI MÉRLEG - Források A tábla kitöltése A 31B tábla kitöltése alapvetően megegyezik a számviteli előírásokban foglaltakkal, azonban egyes esetekben eltér attól. A számviteli mérleg tagolásától eltérő tételeknél az alábbiakban meghatározott előírásokat kell alkalmazni és annak megfelelően a mérlegben kimutatni. A tábla sorai: 31B1134 Tőzsdén kívüli ügyletek elszámolásaiból A tőzsdén kívül saját számlára teljesített (nem bizományi) ügyletekből adódóan keletkezett kötelezettség, valamint az a kötelezettség, amely akkor keletkezik, ha a befektetési vállalkozás a tőzsdén kívül a teljesített vételi megbízás esetén, az ügyféltől kapott vételár összegét a mérleg fordulónapjáig nem fizette ki (utalta át) az eladónak. Annak összegét az ügyfelekkel szembeni kötelezettségek csökkenéseként és a tőzsdén kívül kötött ügyletek elszámolásaiból eredő kötelezettség növekedéseként kell a mérleg fordulónapjával elszámolni. 31B1137, 31B1147, 31B1157 Egyéb Egyéb Egyéb Ezeken a sorokon „a befizetett, de a Cégbíróságon még be nem jegyzett tőke” − az alapítókkal szembeni kötelezettség – értékét kell szerepeltetni. A tőkeemelésnek azt a részét, amelyet a vállalkozás saját tőkén belüli tartalékából (tőke- vagy eredménytartalékból) hajt végre, csak a cégbírósági bejegyzést követően − a vonatkozó tartalékállomány csökkentésével egyidejűleg − lehet a jegyzett tőkében szerepeltetni. 31B116 Kötelezettségek értékelési különbözete A pénzügyi kötelezettségek értékeléskori valós értékének és törlesztésekkel korrigált bekerülési értékének különbsége. 31B31 Céltartalék a várható kötelezettségekre A határidős, opciós és swap ügyletek, a jegyzési garanciavállalás, a Bszt. szerint a tőke megóvására és a hozamra adott ígéret miatti, valamint az Szmt. miatt képzett egyéb céltartalékok. 31B41 Jegyzett tőke Az Szmt. által meghatározottak szerint, a jegyzett tőkének számító - a Cégbíróságon bejegyzett - tőke összege. 31B412 Visszavásárolt saját részvény névértéken A jegyzett tőke visszavásárolt része (a részesedés, részvény névértéke). 31B413 Dotációs tőke Fióktelep külföldi, nem EU székhelyű vállalkozásától a fióktelep létesítéséhez és működéséhez az alapító által tartósan, korlátlanul, tehermentesen a fióktelep szabad rendelkezésére bocsátott tőke. 31B45 Lekötött tartalék Az Szmt. 38. § szerint a tőketartalékból és az eredménytartalékból a lekötött tartalékba átvezetett – immobil eszközök fedezetét képező – tőkeelemek. 31B461 Értékhelyesbítés értékelési tartaléka Az Szmt. 58. § szerinti piaci értékelés alapján meghatározott értékhelyesbítések összege. 31B462 Valós értékelés értékelési tartaléka Az Szmt. 59/A. §-59/F. §-ok szerinti valós értéken történő értékelés elszámolt értékelési különbözete. 31B48 Mérleg szerinti eredmény /év közben eredmény/ (+,-) Az eredmény év közben az eredményszámlák lezárása utáni - a bevételeknek, ráfordításoknak és költségeknek - egyenlege, amelyet a társasági adóelőleg befizetett összegével csökkenteni kell. Év végén az előzetes eredménynél az (előzetes adatok alapján meghatározott) adófizetési kötelezettséggel csökkentett összeget kell figyelembe venni. Az év végi végleges adat a közgyűlés által elfogadott éves beszámoló szerinti (auditált) mérleg eredménye. 31C TÁJÉKOZTATÓ ADATOK (1.) A tábla sorai: 31C11 Minősített befolyást jelentő PIBB-részesedések A PIBB vállalkozásokba történt, minősített befolyást jelentő befektetések, függetlenül attól, hogy a forgatási célú (kereskedési célra vásárolt) értékpapírok között, vagy a befektetett eszközök között szerepelnek a mérlegben. 31C12 Minősített befolyást nem jelentő PIBB-részesedések A PIBB vállalkozásokba történt, minősített befolyást nem jelentő befektetések, függetlenül attól, hogy a forgatási célú (kereskedési célra vásárolt) értékpapírok között, vagy a befektetett eszközök között szerepelnek a mérlegben. 31C14 Ügyfelekkel szembeni követelések A Bkr. 4. § (3) bekezdésben meghatározott ügyfelekkel szembeni követelések. 31C15 Per alá vont követelések teljes értéke A mérlegben szereplő követelésállományból az ügyfelekkel szembeni követelések azon része, amelyek bírósági per tárgyát képezik. 31C151 Peresített összeg a követelésekből A mérlegben szereplő, per alá vont követelésekből a peresített összeg. 31C1511 Peresített összegből pénzügyileg rendezett A peresített összegből az Szmt. 29. § (8) szerint az egyéb követelések között szereplő összeg. 31C17 Ügyfelekkel szembeni kötelezettségek A Bkr. 5. § (8) bekezdés szerinti tételek. 31C18 Halmozott adófizetési kötelezettség (számított érték) Az év kezdetétől a tárgyhó végéig esedékes (halmozott) adófizetési kötelezettség értékének (a társasági adótörvény előírásainak figyelembevételével számított) időarányos része. 31C181 Adófizetési kötelezettség és fizetett adóelőleg különbözete Az év kezdetétől a tárgyhó végéig terjedő időszakra számított adófizetési kötelezettség és a ténylegesen befizetett adóelőleg különbözete. A fizetendő adókülönbözetet előjel nélkül kell feltüntetni. Ha a befizetett adóelőleg meghaladja az - időarányos - adófizetési kötelezettség összegét, a visszatérítendő adót (az adóhatósággal szembeni követelést) negatív előjellel kell szerepeltetni. 31C19 Átlagos állományi létszám (fő) Átlagos statisztikai állományi létszám. A KSH előírásai szerint teljesített havi munkaügyi adatszolgáltatásban jelentett adatoknak megfelelően kell kitölteni. 31C20, 31C201, 31C202: Közvetítők száma (db) Függő ügynök (db) Befektetési vállalkozás (db) Ezt a három adatot a Bszt. 111. § figyelembe vételével kell meghatározni. 31D1 TÁJÉKOZTATÓ ADATOK (2.) A tábla célja A tábla célja az idegen tulajdonú értékpapírok állományának, a kölcsönvett és kölcsönadott értékpapírok állományának, illetve a vezetett ügyfélszámlák, portfóliókezelt szerződések, megbízások felmérése, kockázatértékelési és statisztikai célból. A tábla kitöltése A devizában denominált értékpapírok árát és ügyletértékét a 30D1 táblánál írtak szerint kell forintra átváltani és a táblában forintban szerepeltetni. A tábla sorai: 31D102 Idegen tulajdonú értékpapírok állománya piaci értéken A piaci érték meghatározásához a KKr. 5. §-ában előírt értékelési szabályokat kell alkalmazni. A 31D2 tábla tartalmazza a részletező adatokat. 31D10312 Ügyfél tulajdonában lévő értékpapírok A kölcsönadáskori nyilvántartási értéken kell szerepeltetni. 31D10411 31D1042 Aktív ügyfelek száma Aktív ügyfélnek minősül az, akinek ügyfélszámláján, vagy értékpapírszámláján egyenleg szerepel, vagy aki az elmúlt egy évben valamilyen befektetési szolgáltatást (pl. befektetési tanácsadást) igénybe vett. Vezetett ügyfél értékpapírszámlák száma (db) A Tpt. 5. § (1) bekezdés 46. pont szerinti értékpapírszámlák száma. 31D1043 Vezetett ügyfél pénzszámlák száma (db) A Tpt. 5. § (1) bekezdés 130. pont szerinti ügyfélszámlák száma. Tekintettel a Tpt. 148. §-ára, a hitelintézetnek a bankszámlának nem minősülő ügyfélpénz-számlák számát kell megadnia. 31D1052 Portfoliókezelésre átvett vagyon átvételkori piaci értéken A portfóliókezelésre átvett vagyon az átvételkori piaci értéken. A 31D10224 sorban is szerepeltett, portfóliókezelt értékpapírokon túl, az átadott pénzeszközöket és egyéb, értékpapírnak nem minősülő vagyonelemeket is tartalmazza. 31D1053 Portfoliókezelésre átvett vagyon aktuális piaci értéken A portfóliókezelésre átvett vagyon, a hónap utolsó napjára meghatározott piaci értéken. A 31D10224 sorban is szerepeltetett értékpapírokon kívül, az átadott pénzeszközöket és egyéb, értékpapírnak nem minősülő vagyonelemeket is tartalmazza. 31D106 31D107, illetve 31D109 Befektetési tanácsadási szerződések száma (db) Azon ügyfelek száma, akikkel befektetési tanácsadási szerződést kötöttek. (Ha egy szerződés keretében befektetési tanácsadásra és portfóliókezelésre is kötöttek szerződést, akkor azt mind a 31D106, mind pedig a 31D1051 sorban jelenteni kell. Tárgyhóban szabályozott piacon teljesült (illetve továbbított) megbízások száma összesen - prompt ügyletek (db) Tárgyhóban szabályozott piacon kívül teljesült (illetve továbbított) megbízások száma összesen - prompt ügyletek (db) Az ügyféltől kapott olyan megbízások, amelyekben az adatszolgáltatót értékpapír eladásával, ill. vételével bízzák meg. Nem kell figyelembe venni azokat a megbízásokat, amelyek csupán az ügyletek elszámolására vonatkoznak, vagyis amikor az ügyfél a befektetési vállalkozás bevonása nélkül, közvetlenül kötötte az ügyletet a partnerével. 31D2 TÁJÉKOZTATÓ ADATOK (3.) A tábla célja A tábla célja a befektetési vállalkozás ügyfeleinél lévő értékpapírok értékpapír-típusonként és ügyfélcsoportonként történő bemutatása a tőkepiaci tendenciák nyomon követése, elemzés és piaci statisztika készítése céljából. A tábla kitöltése A piaci érték meghatározásához a KKr. 5. §-ában előírt értékelési szabályokat kell alkalmazni. A devizában denominált értékpapírok árát és ügyletértékét a 30D1 táblánál írtak szerint kell forintra átváltani. Összefüggések: a 31D21 sor 1-6. oszlopig terjedő részösszege, a 7-12. oszlopig terjedő részösszege, továbbá a 13. oszlopban szereplő adata egyenlő a 31D102 sor 1., 2., illetve 3. oszlopban szereplő adatával. 31D3 TÁJÉKOZTATÓ ADATOK (4.) A tábla célja A tábla célja a befektetési vállalkozás által Magyarországon forgalmazott külföldi kibocsátású befektetési jegyekről, azok befektetési politikájáról történő statisztika készítése. A tábla kitöltése A táblát az intézmény által forgalmazási szerződés alapján forgalmazott – PSZÁF-határozattal magyarországi forgalomba hozatalra engedélyezett, vagy az ÁÉKBV irányelv alapján forgalmazott – külföldi kibocsátású befektetési jegyekről kell elkészíteni. Az egyes alapokat az általuk követett befektetési politika alapján (a BAMOSZ által is alkalmazott) kategóriáknak megfelelően kell az alábbi kategóriákba sorolni. Az alapokba fektető alapokat a mögöttes alap befektetési politikájának megfelelően kell besorolni. A tábla eseti jelentés, csak akkor kell kitölteni, ha az abban szereplő adatok megváltoztak. A befektetési alapok kategorizálása Magyar megnevezés Angol megnevezés Besorolási kritérium Nyilvános alapok publicly offered fund Értékpapír alapok security fund Likviditási alap liquidity fund / short term money market fund A portfólióban lévő eszközök átlagos hátralévő futamideje nem haladhatja meg a 3 hónapot. Pénzpiaci alap money market fund / long term money market fund A portfólióban lévő eszközök átlagos hátralévő futamideje nem haladja meg a 12 hónapot. Rövid kötvényalap short bond fund A portfólióban lévő eszközök átlagos hátralévő futamideje 1-3 év. Hosszú kötvényalap long bond fund A portfólióban lévő eszközök átlagos hátralévő futamideje meghaladja a 3 évet. Kötvénytúlsúlyos vegyes alap bond-weighted balanced fund A portfólióban lévő részvény-típusú eszközök aránya nem haladja meg a 30%-ot. Kiegyensúlyozott vegyes alap balanced fund A portfólióban lévő részvény-típusú eszközök aránya 30-70%. Részvénytúlsúlyos alap equity-weighted balanced fund A portfólióban lévő részvény-típusú eszközök aránya 70-90%. Tiszta részvény alap equity fund A portfólióban lévő részvény-típusú eszközök aránya meghaladja a 90%-ot. ETF exchange traded fund Tőzsdén kereskedett alapok. Származtatott ügyletekbe fektető alapok derivative fund Olyan származtatott ügyletekbe fektető alapok, amelyek nem tartoznak a garantált alapok közé. Garantált alapok guaranteed fund Hozamot, illetve tőkemegóvást ígérő, illetve garantáló alapok. Egyéb, be nem sorolt alapok other fund Ingatlan alapok real estate fund Ingatlanalapok, továbbá olyan befektetési alapokba fektető alapok, melyek legalább 90%-ban ingatlanalapok befektetési jegyeit vásárolják. Zártkörű alapok private offered fund Private equity és venture capital alapok private equity fund and venture capital fund A különböző befektetési politikát – pl.: venture capital, growth capital, mezzanine capital - követő kockázati tőkealapok és zártkörű ingatlan alapok. Hedge fund-ok és fund of hedge fund-ok hedge fund and fund of hedge fund A kibocsátás joga szerint csak intézményi befektetők, vagy egy adott limitet meghaladó befektetési összeggel rendelkező befektetők számára elérhető alapok. Indexkövető alap A Tpt. 5. § (1) bekezdés 59. pontjában meghatározott alap 32A EREDMÉNYKIMUTATÁS A tábla kitöltése A bevételek, illetve a ráfordítások és költségek év elejétől halmozott adatait tartalmazza. Az eredménykimutatás szerkezete és tartalma megegyezik a Bkr.-ben foglaltakkal. A tábla a befektetési vállalkozásnak - az érvényes számviteli előírások alapján összeállított - főkönyvi, illetve az azt alátámasztó analitikus nyilvántartásain alapszik, de az adófizetési kötelezettség tekintetében év közben eltér az éves beszámoló eredménykimutatásától. A ráfordításokat, költségeket az alapértelmezésnek megfelelően nem kell negatív előjellel ellátni. Ha azonban a befektetési vállalkozás jelentésében - a számlák aggregálása után - valamelyik ráfordítás vagy költség sor „követel”, illetve bevétel sor „tartozik” egyenleget mutat, akkor ezt a tételt negatív előjellel kell feltüntetni. Az egyes eredménysorokban veszteség esetén a negatív előjelet ki kell tenni. A befektetési vállalkozásokra vonatkozó jogszabályban előírt céltartalékokat az esedékesség időpontjában (negyedév, mérleg fordulónapja stb.) meg kell képezni, és el kell számolni. Az éves mérlegbeszámoló elkészítésekor (az egyes adatokban bekövetkezett módosításoknak megfelelően) a már megképzett tartalékok összege is változhat. A 32A4-32A63 sorokat csak az éves, auditált jelentésben kell kitölteni. 32A113 Nem befektetési szolgáltatási tevékenység bevételei A Bszt. 8. § (5) bekezdésben meghatározott tevékenységgel kapcsolatos bevételeket tartalmazza. 32A119 Nem befektetési szolgáltatási tevékenység ráfordításai A Bszt. 8. § (5) bekezdésben meghatározott tevékenységgel kapcsolatos ráfordításokat tartalmazza. 32B EREDMÉNYADATOK részletezése A tábla célja A tábla a befektetési vállalkozás befektetési szolgáltatási, valamint portfóliókezelési tevékenységből származó bevételeinek, illetve ráfordításainak az év elejétől halmozott forgalmi adatainak bemutatására szolgál. A tábla kitöltése A táblában a befektetési vállalkozás befektetési szolgáltatási, valamint portfóliókezelési tevékenységből származó bevételeit, illetve ráfordításait és költségeit kell szerepeltetni, a részletező soroknak megfelelő bontásban. Az ügynöki tevékenységet és a bizományosi tevékenységet a Ptk. megbízásra vonatkozó szabályainak történő megfelelés alapján kell megkülönböztetni. A táblában használt fogalmak: Ügynöki tevékenység A Bszt. 111-116. § szerinti tevékenység Bizományosi tevékenység A Bszt. 5. § (1) bekezdés a-b) pontja szerinti tevékenység Kereskedelmi tevékenység A Bszt. 5. § (1) bekezdés c) pontja szerinti tevékenység Értékpapír forgalomba hozatal szervezési tevékenység A Bszt. 5. § (1) bekezdés g) pontja szerinti tevékenység Letétkezelési, letéti őrzési, portfóliókezelési tevékenység A Bszt 5. § (1) bekezdés d) pontja, (2) bekezdés a-b) pontja szerinti tevékenység 34A ÉRTÉKPAPÍR-KÖLCSÖNZÉS A tábla célja A tábla célja a befektetési vállalkozás által lebonyolított értékpapír-kölcsönzési ügyletek statisztikai célú elemzése. A tábla kitöltése A táblában a tárgyidőszak alatt lezárt értékpapír-kölcsönzési ügyleteket kell intézménytípusonként összesítve feltüntetni. A tárgyidőszak végén fennálló ügyletek adatait nem kell jelenteni. A 2. oszlop kitöltésénél a KKr. 5-8. §- ában előírt értékelési szabályok az irányadók. 34B ÉRTÉKPAPÍR REPÓ A tábla célja A tábla célja a befektetési vállalkozás által lebonyolított értékpapír repó ügyletek statisztikai célú elemzése. A tábla kitöltése A tárgyidőszak folyamán lezárt értékpapír repó ügyleteket kell intézménytípusonként összesítve szerepeltetni, függetlenül attól, hogy az ügyleteket mikor kötötték. A tárgyidőszak végén fennálló ügyletek adatait itt nem kell jelenteni. A 3. oszlop kitöltésénél a KKr. 5-8. §-ában előírt értékelési szabályok az irányadók. 35A HAVI FORGALMAZÁSI JELENTÉS - SZABÁLYOZOTT PIACI KERESKEDÉS ADATAI A tábla célja A tábla célja a befektetési vállalkozás szabályozott piaci aktivitásának bemutatása, a forgalom vizsgálata megbízásra teljesített vagy továbbított, illetve saját számlás ügyletek szerint megbontva. A tábla kitöltése A Bszt. 6. §-ában meghatározott pénzügyi eszközökre tőzsdén kötött, ügyfélmegbízásra teljesített [Bszt. 5. § (2)] vagy továbbított [Bszt. 5. § (1)], illetve a saját számlás kereskedelmi tevékenység havi forgalmi adatait kell jelenteni, a táblázatban meghatározott eszközbontásban. A forgalom számbavételekor a kötés napja számít. Mind a vételi, mind az eladási ügyleteket figyelembe kell venni, és összegzett – nem nettósított – árfolyamértéken, forintra átszámítva kimutatni. A forintra való átváltás a 30D1 táblánál leírtak szerint történik. A forgalmi adatokat – a saját számlás és a megbízás alapján végrehajtott ügyletekre egyaránt – minden befektetési vállalkozásnak magának kell jelentenie, függetlenül attól, hogy a tőzsdei kereskedéshez kapcsolódó elszámolási szolgáltatásokat általános, illetve egyéni klíringtagként, vagy alklíringtagként veszi-e igénybe. Az általános klíringtag csak a saját számlás, és a saját ügyfelei megbízása alapján teljesített (illetve továbbított) forgalmat jelenti. Amelyik ügyletben HUF szerepel (pl. EUR/HUF, USD/HUF, stb. vételi vagy eladási ügylet), azt a forintügyletek közé kell besorolni. 35B HAVI FORGALMAZÁSI JELENTÉS - SZABÁLYOZOTT PIACON KÍVÜLI KERESKEDÉS ADATAI A tábla célja A tábla célja a befektetési vállalkozás szabályozott piacon kívüli aktivitásának bemutatása, a forgalom vizsgálata megbízásra teljesített (illetve továbbított) és saját számlás ügyletek szerint megbontva. A tábla kitöltése A táblát a 35A táblánál leírtak szerint kell kitölteni. A saját számláról teljesített ügyfélmegbízásokat a szerződés függvényében vagy a saját számlás forgalom, vagy a megbízás alapján teljesített forgalom oszlopban kell szerepeltetni. A saját számláról teljesített ügyfélmegbízás a „szerződés függvényében” lehet saját számlás forgalom (ha az ügyletről adás-vételi szerződés születik az intézmény és az ügyfele között), és lehet megbízás alapján teljesített forgalom (ha az ügyletről megbízási szerződés születik az intézmény és az ügyfele között, és az intézmény – mint internalizáló – saját számláról teljesíti a megbízást). A táblában nem kell jelenteni a repót. (Mert annak valóságos tartalma más, mint a „normál” forgalmi ügyleteké.) 35B2 sor: Pénzpiaci eszközök összes prompt forgalma Az értékpapírokon kívüli egyéb pénzpiaci eszközök prompt forgalmát kell jelenteni. Az internalizálás és a rendszeres internalizálás alatt külön is be kell mutatni a forgalmi jelentésben már szereplő internalizált, illetve rendszeres internalizálás keretében teljesített megbízásokat. 35C HAVI KERESKEDÉSI ADATOK PARTNEREK, ILLETVE MEGBÍZÓK SZERINT A tábla kitöltése a 35A, illetve 35B tábláknál leírtak szerint történik. A saját számlára lebonyolított forgalmat a partner szerint, míg a bizományosi ügyleteket a megbízó szerint kell megbontani (devizabelföldi, illetve devizakülföldi kategóriára). 37A PORTFÓLIÓ ELEMZÉS - MINŐSÍTÉS A tábla célja A tábla célja – a követelések, a mérlegen kívüli kötelezettségek és a biztosítékok kapcsán – a jövőben felmerülő várható veszteségek miatti céltartalékképzés és értékvesztés elszámolása megfelelőségének bemutatása, a tételek minősítésének megfelelően. A táblázatban használt fogalmak Könyv szerinti érték (nettó): a bruttó könyv szerinti érték értékvesztéssel csökkentett értéke. Bruttó könyv szerinti érték: követelés esetében a bekerülési érték még nem törlesztett összege, készlet esetében a beszerzési érték. Mérlegen kívüli tétel céltartalékkal csökkentett értéke: a mérlegen kívüli tétel nyilvántartás szerinti értékének a megképzett céltartalékkal történő csökkenetésével megkapott „fiktív” érték. A tábla kitöltése A táblázat kitöltése a Bkr. 5. számú melléklete kategóriáinak megfelelően történik. Nem kell szerepeltetni azokat az állományokat, amelyek a hivatkozott rendelet szerint nem tartoznak minősítési kötelezettség alá. Az egyes minősítési kategóriákban egyaránt fel kell tüntetni az állományok könyv szerinti értékét és az állományok könyv szerinti bruttó értékét. A kettő hányadosának teljesítenie kell a Bkr. 5. számú mellékletében előírt követelményeket. A mérlegen kívüli tételeknél a nyilvántartási érték céltartalékkal csökkentett értékét, valamint a nyilvántartási értéket kell szerepeltetni. Az elszámolt értékvesztést és az értékvesztés visszaírását a 37B1 táblában, a céltartalékképzést és a megképzett céltartalék feloldását a 37B2 táblában kell szerepeltetni. 37B1 ÉRTÉKVESZTÉS ÉS ÉRTÉKVESZTÉS VISSZAÍRÁSA A tábla célja A tábla célja – a követelések és készletek, illetve a minősítési kötelezettség alá nem tartozó eszközök vonatkozásában – a felmerülő várható veszteségek miatti értékvesztés elszámolása megfelelőségének tételes bemutatása. A tábla kitöltése A táblát a Bkr. 5. számú melléklete, az Szmt. és a Bkr. vonatkozó előírásainak megfelelően kell kitölteni. A képzésre és visszaírásra vonatkozó oszlopok a tárgyév január 1-jétől a tárgyidőszak végéig kumulált összegeket tartalmazzák. Az értékvesztés visszaírásával kapcsolatban el kell különíteni a tárgyévi értékvesztéssel kapcsolatos visszaírást (amelyet a számviteli szabályok szerint a ráfordítások csökkentésével kell elszámolni), és az előző években elszámolt értékvesztéseket érintő visszaírást (amely az egyéb bevételeket növeli). 37B11 és részletező sorai Minősítendő mérlegtételek összesen Itt csak azokat az értékvesztéseket lehet kimutatni, amelyekre a minősítés alkalmával történik az értékvesztés elszámolása. 37B12 és részletező sorai A nem minősített eszközökre a számviteli szabályok szerint elszámolt értékvesztés A minősítési kötelezettség alá nem tartozó tételekre a számviteli szabályok alapján elszámolt értékvesztést kell elszámolni.

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes